10 Sal Zindan Jibo Leyla Zana
Çalakvana Kurd Leyla Zana ji alîyê dadgeheke Tirk ve bi girêdana ligel PKK'ê hate gunehbar kirin
Dadgeheke Tirk 10 salên zindanê li qanûndarêjek navdar ya Kurd birî girêdayî belavkirina propogana serhildayan. Dadgeha bajarê Dîyarbekir, anku Amed ku piranî Kurd lê dijîn, roja Pêncşemê Leyla Zana bi axaftinên piştgirîya Partîya Karkerên Kurdistanê, PKK tewanbar kir. Xamin Zana bi heman cezayî sala 2008an hatibû gunehbar kirin, lê bêdaçûnên jibo dadgehê bûn egera ku ceza werin bipaşvexistin. Çaverê tê kirin parêzerê Leyla Zana ceza red bike. Zana, ku berbijara Xelata Nobel ya Aştîyê ye û herwiha xwedana xelata Sakhrov ya mafên mirovan e ji Parlemana Ewropî, endama parlemana Tirkîyê bû di destpêka 1990 de. Berî nuha jî, Leyla Zana deh sal di zindanê de qedandibû jiber girêdana wê bi PKK’ê re sala 1994. Tirkîyê, Amerîka û Yekîtîya Ewropa PKK wekî rêxistnek terorîst danasîn dikin. PKK’ê di sala 1984an dest bi şerê çekdarî kir jibo serxwebûnê li başûr rojhilata Tirkîyê. Di nakokîya 28 salî de bêtirî 49 hezar hatine kuştin. Jibo bêtir zanînan, fermo li rapora peyamnêra Dengê Amerîka li Dîyarbekirê Xecîcan Farqîn guhdarî bikin